— 86 ~~ 



et satyres, dans les panneaulx ayant figures de bronze enrichyes 

 d'aultres petitz termes, masques et aultres enrechissemens tant (à) 

 l'uilles que aultres vernys , et haulsé d'or tant dans le corps d'en 

 hault qu'en bas , avec ses fermetures et cerrures , et au dessoubz 

 (sic) d'icelluy ung couronnement, pour amparament duquel est une 

 figure de bronze qu'est une Charité; taxé quatre-vingt frans. 



Plus une table de bois de nouhier qui se tire, le pied enrichy 

 •de testes de divers personnaiges enchâssées de vase , et supportées 

 par quattre balistres, taxée douze frans. 



Une aultre table, aussi de bois de nouhier, qui se tire, le tout de 

 taille, enrichy de deux demy testes de bélié dans ung chascun bout, 

 et par le millieu des termes de molures, avec le chassy enrichy; 

 taxée quatorze frans (1). 



En la chambre haulte du second estaige de ladicte maison, du 

 coustel de la maison d'honorable Jehan Daniel, marchand : 



Ung cabinet de bois de nouhier, avec six termes tant au corps 

 d'en hault que d'en bas, remplis de quattre panneaulx où sont dix 

 services, et dans ung chascun une figure de bronze, où est escript 

 en l'une d'icelle : Le Roy se faict aymer, haulsé d'or moulu tant 

 lesdictes figures que le reste dudict cabinet, avec ses ferremens 

 dénuement ferré, et d'un couronnement auquel sont armoyé les 

 armes de la maison mortuaire en reliefve ; taxé le tout soixante 

 frans. 



Encores ung buffet de service de bois de nouhier, avec deux 

 grandes collonnes prenant dois le hault en bas , enrichies lesdites 

 collonnes de lyard (2) , chapiteaux, joincque(3), avec pied d'es- 

 trat (4), et es quattre panneaulx remplant le fond dudict buffet où 

 sont à ung chascun une ovalle de bronze avec ses figures, et sur 

 ledict buffet ung couronnement où sont armoyé les armes de la 

 maison mortuaire dans une ovalle; ferré dénuement, taxé vingt- 

 quattre frans. 



En la chambre du second estaige, regardant sur la rue du coustel 

 de la maison Ferme Dardey : 



(1) C'est la table qui fait l'objet du présent opuscule. 



(2) De lierre. 



(3) Botte de fleurs. 



(4) Piédestal. 



